Publication: Magyar Közlöny
Issue: MK-1999-74 (Year: 1999, Number: 74)
Era: 1990-2004
Section: a 35/1999. (VIII. 24.) OM rendelethez
Paragraph Index: 319

5. A képzés főbb tanulmányi területei és arányai 5.1. Elméleti alapozás A múzeumpedagógia elméleti, történeti, pedagógiai, esztétikai, közművelődési aspektusai; a nemzetközi és hazai múzeumok jellegének, arculatának, hálózatának, típu- 1999/74. szám sainak és tevékenységi területeinek alapismeretei; az oktatási-nevelési és közművelődési rendszer múzeumpedagógiai feladatai, lehetőségei, a képzési idő 30—35%-ában. 5.2. Múzeumi elméleti és gyakorlati tárgyismeret A legfőbb hazai múzeumtípusok szerinti (irodalmi, zenei, néprajzi, művészeti, művelődés- és technikatörténeti, természet- és történettudományi) tárgykörök, kiállítások, gyűjtemények szakirányú tevékenységi és közművelődési feladatainak elméleti és gyakorlati alapismeretei, helyszíni látogatásokkal, a képzési idő 15—20%-ában. 5.3. Módszertani általános elméleti és gyakorlati ismeretek, készségek A múzeumpedagógiai gyakorlati foglalkozások, tevékenységek szervezésének és vezetésének általános szakmódszertani megalapozása, a múzeumpedagógiai ismeretek alkalmazásával kapcsolatos didaktikai és nevelési módszerek és képességfejlesztő gyakorlatok, mely képzés gyakorlati része a különböző alaptípusú múzeumok helyszínein folyik, a képzési idő 15—20%-ában. 5.4. Speciális gyakorlatvezetési ismeretek Az alapképzési szak jellegének megfelelő kötelezően választandó specializáció, mely a pedagógus szakképzettségűek számára az alapszak jellegéhez kapcsolódó múzeumtípusban folyik; a közművelődési jellegű szakképzettségűek számára pedig választhatóan oktatási-nevelési intézményi helyszínen közművelődési foglalkozások vezetésére felkészítő specializáció is lehet. E specializáció önállóan megtartott zárófoglalkozással fejeződik be, a képzési idő 20—25%-ában. 5.5. Szabadon választható gyakorlatok Például kreatív művészeti, kézműves foglalkozások, technikák elsajátítása, műhelymunkák, interaktív kiállítások, játékos vetélkedők rendezése, adott múzeum, kiállítás didaktikai célú megrendezése, a képzési idő 0—15%-ában.

Source: https://magyarkozlony.hu/hivatalos-lapok/901d8c6b64c1589b7abe98398ad52c80a041d5ed/dokumentumok/8016381309e9c8ba522ed765568d807087cccc2a/letoltes